laion/Wikipedia-Exotic huggingface dataset:
গিলগিত বিভাগ

গিলগিত বিভাগ পাকিস্তানের গিলগিত-বালতিস্তান এ অবস্থিত একটি প্রশাসনিক বিভাগ। গিলগিত হচ্ছে গিলগিত বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল। বর্তমানে বিভাগটিতে ৬টি জেলা রয়েছে: অ্যাস্তর জেলা ডাইমার জেলা ঘাইজার জেলা গিলগিত জেলা হুনজা জেলা নগর জেলা গিলগিত Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
ক্যামেরন হামফ্রীস

ক্যামেরন লিসসেওয়াস হামফ্রীস-গ্রান্ট (জন্ম ২২ আগস্ট ১৯৯৮) হলেন একজন ইংরেজ ফুটবলার যিনি জনপ্রিয় ইংলিশ ফুটবল ক্লাব ম্যানচেস্টার সিটির হয়ে একজন সেন্ট্রে ব্যাক হিসেবে খেলে থাকেন। হামফ্রীস ইংলিশ ক্লাব ম্যানচেস্টার সিটি-এর কিশোর বিভাগ থেকে স্নাতক করেন। ২০১৫ সালের গ্রীষ্মে মাত্র ১৬ বছর বয়সী হামফ্রীস, তার ক্লাবের প্রথম সারির দলের সাথে তাদের প্রস্তুতিমূলক সফরে ভ্রমণ করেন এবং জনপ্রিয় কাতালনীয় ফুটবল ক্লাব রিয়াল মাদ্রিদ-এর সাথে একটি বন্ধুত্বপূর্ণ ম্যাচ খেলেন। একই বছরের ২৪শে আগস্ট, তার ১৭তম জন্মদিনের মাত্র দুই দিন আগে হামফ্রীস তার প্রথম পেশাদারী চুক্তিতে স্বাক্ষর করেন। ২০১৬ সালের ৩০শে জানুয়ারী, ইংল্যান্ডের পার্ক ভিলা স্টেডিয়ামে হওয়া এফএ কাপ-এর খেলায় ইংলিশ ক্লাব এস্টন ভিলা-এর বিপক্ষে হওয়া খেলায় মাঠে নামার মধ্য দিয়ে তিনি তার প্রথম প্রতিযোগিতাপূর্ণ ম্যাচে অভিষিক্ত হন। ৪-০ গোলের ব্যবধানে জেতা খেলাটিতে তিনি ৮৮তম মিনিটে তার সতীর্থ নোকোলাস ওটামেন্ডি-এর বদলে তিনি মাঠে নামেন। হামফ্রীস বর্তমানে প্রিমিয়ার লিগ ট্যু এউয়েফা এর বিভিন্ন কিশোর ভিত্তিক লিগের, তার ক্লাব ম্যানচেস্টার সিটি দলের একজন গুরুত্বপূর্ণ সদস্য। হামফ্রীস, ইংল্যান্ড বয়সভিত্তিক দল অনূর্ধ্ব-১৯ পযন্ত ইংল্যান্ডের প্রতিনিধিত্ব করেছেন, মাত্র ১৪ বছর বয়সে ইংল্যান্ড অনূর্ধ্ব-১৭ দলে তার অভিষেক হয়। "List of players under written contract registered between 01/08/2015 and 31/08/2015" (PDF)। The Football Association। পৃষ্ঠা 6। সংগ্রহের তারিখ ১২ ফেব্রুয়ারি ২০১৮।  "Cameron Humphreys"। 11v11.com। AFS Enterprises। সংগ্রহের তারিখ ২৫ ফেব্রুয়ারি ২০১৮।  "England – C. Humphreys – Profile with news, career statistics and history – Soccerway"। soccerway.com। সংগ্রহের তারিখ ২০১৬-০১-৩০।  "Manchester City: Cristiano Ronaldo doesn't faze Cameron Humphreys – but not much does!"। Manchester Evening News। ২০১৬-০২-০৫। সংগ্রহের তারিখ ২০১৬-০২-২২।  "Man City: Jason Wilcox proud of Humphreys and Garcia"। Manchester Evening News। ২০১৫-০৮-২৪। সংগ্রহের তারিখ ২০১৬-০২-২২।  "Aston Villa vs. Liverpool – 30 January 2016 – Soccerway"। soccerway.com। সংগ্রহের তারিখ ২০১৬-০১-৩০।  "Cameron Humphreys' official Manchester City FC profile page"। Manchester City FC। ১০ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৭।  Flanagan, Aaron (২০১৫-০৭-২৪)। "Who is Cameron Humphreys? Man City's 16-year-old defender given baptism of fire against Ronaldo, Benzema and co – Mirror Online"। Mirror.co.uk। সংগ্রহের তারিখ ২০১৬-০২-২২।  England profile[স্থায়ীভাবে অকার্যকর সংযোগ] at The FA Player profile at Manchester City FC
মেমরিস্টর

মেমরিস্টর (ইংরেজি: Memristor. উচ্চারণ: মেম্রিস্টর) ইলেক্ট্রনিক্স পরিবারে নতুন সংযোজন। মেমোরি এবং রেজিস্টর এই দুই শব্দ থেকে মেম্‌রিস্টর শব্দটি এসেছে। এটি একটি দুই প্রান্তযুক্ত পরোক্ষ (প্যাসিভ) ন্যানো-মিটার স্কেলের ইলেক্ট্রনিক্স যন্ত্র। মেমরিস্টর এমন একটি সুইচ হিসেবে কাজ করতে পারে যা কিনা বিদ্যুৎ চলে গেলে তার নিজের চালু বা বন্ধ অবস্থা (অন/অফ স্টেট) মনে রাখতে পারে। ১৯৭১ সালে ক্যালিফর্নিয়া বিশ্ববিদ্যালয়ের গবেষক লিওন চুয়া চৌম্বক ফ্লাক্স এবং চার্জ এর মাঝে সম্পর্ক খুজে বের করেন। তার উপর ভিত্তি করেই মেমরিস্টর তৈরি হয়েছে। প্রতিটি মেম্‌রিস্টর ২ স্তরবিশিষ্ট টাইটেনিয়াম ডাই-অক্সাইড দিয়ে তৈরি যাদের প্রতিটি স্তর এর রোধ আলাদা। দুটি স্তর ইলেক্ট্রড দিয়ে যুক্ত। এর ভেতর দিয়ে যখন বিদ্যুৎ প্রবাহ চলে তখন দুই স্তর এর মাঝের প্রাচীর সরে গিয়ে মেম্‌রিস্টর এর মোট রোধ পরিবর্তন হয়। এই পরিবর্তনকেই তথ্য হিসেবে সংরক্ষণ করা যায়। উপযুক্ত একটি মেম্‌রিস্টর একই সাথে অনেকগুলি ট্রানজিস্টরের কাজ করতে পারে। তাই আগামীদিনের কমপিউটার এ হয়তো ট্রানজিস্টরের জায়গা দখল করবে মেম্‌রিস্টর।
বেলঘরিয়া

বেলঘরিয়া হলো বৃৃহত্তর কলকাতার অন্তর্গত কামারহাটি পৌরসভার একটি শহরাঞ্চল৷ ভারতের পশ্চিমবঙ্গ রাজ্যের উত্তর চব্বিশ পরগনা জেলার ব্যারাকপুর মহকুমার অন্তর্গত লোকালয়৷ লোকালয়টি রাজধানী শহর কলকাতার উত্তরে অবস্থিত৷ শহরটি কলকাতা মেট্রোপলিটান ডেভেলপমেন্ট অথরিটি-এর অংশ৷ ১৮৪১ খ্রিস্টাব্দে কলকাতার প্রখ্যাত ব্যবসায়ী মতিলাল শীল বেলঘরিয়ায় ঠাকুরবাড়ি ও অতিথিশালা গড়ে দেন। এই অতিথিশালায় নিখরচায় বহু মানুষের খাওয়া-দাওয়ার ব্যবস্থা তিনি করে গিয়েছেন। কলকাতার খ্যাতনামা কাঠ ব্যবসায়ী রাধাকান্ত সেনের দুই ছেলে জয়গোপাল বৈকুণ্ঠনাথের বাগানবাড়ি ছিল বেলঘরিয়াতে। কেশবচন্দ্র সেন ইংল্যান্ডে ব্রাহ্ম ধর্ম প্রচার করে দেশে ফিরলে এই বাগানবাড়িতেই তাঁর প্রথম অভ্যর্থনা আয়োজন করেছিলেন সেন ভ্রাতৃদ্বয়। এখানে ১৮৭২ খ্রিস্টাব্দের ৫ই ফেব্রুয়ারি তারিখে ভারত সেবাশ্রম স্থাপিত হয়, কেশবচন্দ্র তার বন্ধুদের নিয়ে এই সেবাশ্রমের অধিবাসী হয়েছিলেন। ১৮৭৫ সালের ৪০শে আগস্ট এই বাগানবাড়িকেই বৈরাগ্য সাধনের জন্য তপোবনে পরিণত করেন কেশবচন্দ্র। ১৮৮৫ সালের ১৬ই মার্চ ঠাকুর রামকৃষ্ণদেব ভাগ্নের হৃদয় কে নিয়ে এই তপোবনে কেশবচন্দ্রের সঙ্গে মিলিত হন। বেলঘরিয়ার ইতিহাস নিয়ে একমাত্র প্রামাণ্য গ্রন্থ তরুণ কবি ও গদ্যকার তন্ময় ভট্টাচার্য-র 'বেলঘরিয়ার ইতিহাস সন্ধানে'। ২০১৬ সালে প্রথমবার প্রকাশিত হয় বইটি। ২০২১-এ, ধানসিড়ি প্রকাশন থেকে প্রকাশিত হয়েছে এর পরিবর্ধিত সংস্করণ। বেলঘরিয়া, তার ইতিহাস ও সংস্কৃতি জানার জন্য এ এক আকরগ্রন্থ। কবি চণ্ডীচরণ মিত্রের বসতবাটি দক্ষিণপাড়া ভুবনমোহন বন্দ্যোপাধ্যায় বসতবাটি টেক্সম্যাকো কারখানা বেলঘরিয়া রামকৃষ্ণ মিশন প্রাচীন ৫ টি শিবমন্দির পঞ্চাননতলা শিবমন্দির রায়চৌধুরীবাড়ি জোড়া শিব মন্দির বুড়োশিবতলা শিবমন্দির রত্নেশ্বর মন্দির ঘোষালবাড়ি জোড়া শিব মন্দির ফিডার রোড বেলঘরিয়ার একটি গুরুত্বপূর্ণ সড়কপথ যা পশ্চিমে ব্যারাকপুর ট্রাঙ্ক রোড ও পূর্বে মধুসূদন ব্যানার্জী রোডের মাধ্যমে কলকাতা বিমানবন্দরকে বেলঘরিয়ার সাথে যুক্ত করেছে৷ শিয়ালদহ-রানাঘাট রেলপথ-এ বেলঘরিয়া স্টেশন খুবই গুরুত্বপূর্ণ৷ এছাড়া নিকটবর্তী স্টেশনগুলি হলো বরানগর রোড স্টেশন ও বিরাটি স্টেশন৷ নবনির্মিত বেলঘরিয়া এক্সপ্রেসওয়ে নিবেদিতা সেতু ও যশোর রোডকে যুক্ত করেছে৷ এসি২৫ - ডানলপ থেকে সল্টলেক সিটি এসি৫৪ - রথতলা থেকে হাওড়া ১৮০ - বেলঘরিয়া থেকে হাওড়া দমকল ভবন ১৮৫ - নিমতা থেকে হাওড়া স্টেশন ২০১ - নিমতা থেকে সল্টলেক এসডিএফ ২৩৪ - বেলঘরিয়া থেকে গল্ফগ্রীন ২৩৪/১ - বেলঘরিয়া স্টেশন থেকে গল্ফগ্রীন ২৩৭/১ - বিরাটি থেকে বাবুঘাট ডিএন২ - দক্ষিণেশ্বর থেকে বারাসাত কে৮ - বাসুদেবপুর থেকে যাদবপুর https://kamarhatimunicipality.org "সংরক্ষণাগারভুক্ত অনুলিপি"। ১১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।  দেবাশিস বন্দ্যোপাধ্যায়, বনেদি কলকাতার ঘরবাড়ি, পঞ্চম মুদ্রণ ২০১১, পাতা. ২৬, প্রকাশকঃ আনন্দ প্রকাশক, আইএসবিএন ৮১-৭৭৫৬-১৫৮-৮ দেবাশিস বন্দ্যোপাধ্যায়, বনেদি কলকাতার ঘরবাড়ি, পঞ্চম মুদ্রণ ২০১১, পাতা. ৯৭, প্রকাশকঃ আনন্দ প্রকাশক, আইএসবিএন ৮১-৭৭৫৬-১৫৮-৮
প্রধান পরিচালন কর্মকর্তা

প্রধান পরিচালন কর্মকর্তা (ইংরেজি: Chief Operating Officer বা Chief operations officer, সংক্ষেপে COO সিওও) কোনও ব্যবসা প্রতিষ্ঠানের সর্বোচ্চ মর্যাদাক্রমবিশিষ্ট নির্বাহী পদগুলির একটি। প্রধান পরিচালন কর্মকর্তা তার ব্যবসা প্রতিষ্ঠানের দৈনন্দিন কর্মকাণ্ড পরিচালনার কাজে নিয়োজিত থাকেন। তিনি নিয়মিতভাবে প্রতিষ্ঠানের সর্বোচ্চ মর্যাদাক্রমের অধিকারী কর্মকর্তার কাছে (সাধারণত প্রধান নির্বাহী কর্মকর্তা) প্রতিবেদন পেশ করেন। প্রধান পরিচালন কর্মকর্তা সাধারণত কোনও ব্যবসা প্রতিষ্ঠানের দ্বিতীয় সর্বোচ্চ ক্ষমতাধর ব্যক্তি। তার উপরে কেবল চেয়ারম্যান বা সভাপতি এবং প্রধান নির্বাহী কর্মকর্তা কাজ করেন। "Chief Operating Officer – COO"। Investopedia। সংগ্রহের তারিখ ২০১১-০২-০৮।  Levinson, Harry (১৯৯৩), "Between CEO and COO", Academy of Management Executive, 7 (2): 71–83, জেস্টোর 4165123 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এরিক এরিকসন (গুপ্তচর)

এরিক "রেড" এরিকসন (১৮৯০-জানুয়ারী ১৯৮৩) একজন সুইডিশ তেল নির্বাহী। এরিকসন, একজন সুইডিশ অভিবাসীদের পুত্র এবং আমেরিকাতে জন্মগ্রহণ করেন। তিনি প্রথম বিশ্বযুদ্ধে যুক্তরাষ্ট্রের সেনাবাহিনীতে যুদ্ধের দাবি করেছিলেন, যদিও এটি সত্য ছিল না। ১৯২১ সালে কর্নেল ইউনিভার্সিটি তিনি স্নাতক ডিগ্রি লাভ করেন। টিগলের পরামর্শে কর্নেলের সাথে যোগ দেন। ১৯২৪ সালে এরিকসন সুইডেনে চলে যান এবং ১৯৩০ এর দশকের মাঝামাঝি সুইডিশ নাগরিক হন। দ্বিতীয় বিশ্বযুদ্ধে আমেরিকান ওএসএসের জন্য জার্মান সিন্থেটিক তেল উদ্ভিদের উপর এরিকসন গুপ্ত নজর রাখেন। যুদ্ধের প্রাদুর্ভাবের সময়ে, এরিকসন মার্কিন যুক্তরাষ্ট্রে তার সেবা প্রদান করেন। সে সময় তিনি নাৎসি হওয়ার ভান করেন। ১৯৩৯ ও ১৯৪৫ এর মধ্যে এরিকসন ৩০ বারের বেশি জার্মানিতে যান। আলেকজান্ডার ক্লেইন ১৯৫৮ সালে এরিকসনের দ্বিতীয় বিশ্বযুদ্ধের অপব্যবহার সম্পর্কে একটি বই লিখেছিলেন,The Counterfeit Traitor, যা একই নামে ১৯৬২ সালে চলচ্চিত্র হিসেবে মুক্তি পায়, যেখানে উইলিয়াম হোল্ডেনকে রেড এরিকসনের ভূমিকায় দেখা যায়। Talty, Stephan (২০১৩-০৯-১৮)। "How an American Nazi Collaborator Became an Allied Spy"। The Atlantic (ইংরেজি ভাষায়)। সংগ্রহের তারিখ ২০১৯-০২-১২।  "Alexander Klein, 83; Wrote Spy Thriller"। The New York Times (ইংরেজি ভাষায়)। ২০০২-০৮-২৪। আইএসএসএন 0362-4331। সংগ্রহের তারিখ ২০১৯-০২-১২।
পরিচালনা পর্ষদ

পরিচালনা পরিষদ (ইংরেজি: Board of directors) কতিপয় ব্যক্তির সমন্বয়ে গঠিত একটি স্বীকৃত দল, যারা যৌথভাবে কোনও সংস্থা বা প্রতিষ্ঠানের কর্মকাণ্ডের দেখাশোনা করেন। এই প্রতিষ্ঠানটি লাভজনক ব্যবসা-প্রতিষ্ঠান, অলাভজনক প্রতিষ্ঠান কিংবা একটি সরকারী সংস্থা হতে পারে। এই পর্ষদের ক্ষমতা, কর্তব্য ও দায়িত্ব সরকারী নিয়মকানুনের মাধ্যমে (যার মধ্যে সংশ্লিষ্ট আইনের আওতাধীন এলাকার কর্পোরেশন আইন অন্তর্ভুক্ত) এবং প্রতিষ্ঠানটির নিজস্ব সংবিধান ও সংবিধিসমূহের দ্বারা নির্ধারিত থাকে। এই কর্তৃপক্ষগুলি পর্ষদের সদস্যসংখ্যা, সদস্যদের নির্বাচনের উপায়, সদস্যগণ কত ঘন ঘন সভায় মিলিত হবেন, ইত্যাদি ব্যাপারগুলি ঠিক করে দিতে পারে। কোনও প্রতিষ্ঠানের সদস্যদের ভোটাধিকার থাকলে পর্ষদ প্রতিষ্ঠানের সমস্ত সদস্যদের কাছে জবাবদিহি করতে বাধ্য থাকে এমনকি তাদের অধীনস্থও হতে পারে, কেননা সদস্যদের ভোটে তারা পর্ষদের সদস্যপদে নির্বাচিত হন। শেয়ার বা স্টক কর্পোরেশনে অ-নির্বাহী পরিচালকেরা শেয়ারধারীদের ভোটে নির্বাচিত হন; এক্ষেত্রে কর্পোরেশনের ব্যবস্থাপনায় পর্ষদ সর্বোচ্চ কর্তৃত্বের অধিকারী হয়। অন্যদিকে ভোটাধিকারবিহীন সদস্যবিশিষ্ট শেয়ারহীন কর্পোরেশনের ক্ষেত্রে পরিচালনা পর্ষদ প্রতিষ্ঠানের সর্বোচ্চ প্রশাসনিক কর্তৃপক্ষ হিসেবে কাজ করে; পর্ষদের সদস্যরা কখনও কখনও নিজেরাই নতুন সদস্যদেরকে নির্বাচন করেন। Robert 2011, পৃ. 9। "How are the directors selected?"। Commonwealth of Virginia, State Corporation Commission, Business FAQs। সংগ্রহের তারিখ ২০১১-০৪-০৮।  "Chapter 181, Nonstock Corporations (Sect. 181.0804)" (পিডিএফ)। Wisconsin Statutes Database। সংগ্রহের তারিখ ২০১১-০৪-০৮।
খারী নদী

খারী নদী গুজরাটে পশ্চিম ভারতের একটি নদী যার উৎপত্তি মাতানা মধ গ্রামের কাছাকাছি। এর অববাহিকার দৈর্ঘ্য ৫০ কিমি। অববাহিকায় বৃষ্টির পানি নদীতে নামার মোট এলাকা ১১৩ বর্গ কিলোমিটার (৪৪ বর্গ মাইল)। "Khari River"। guj-nwrws.gujarat.gov.in, গুজরাত সরকার। সংগ্রহের তারিখ ১৩ মার্চ ২০১২। [স্থায়ীভাবে অকার্যকর সংযোগ]
হোপি

হোপি (ইংরেজি ভাষায়: Hopi) একটি পুয়েবলো জনগোষ্ঠী যাদের অবস্থান এই গোষ্ঠীগুলোর মধ্যে সবচেয়ে পশ্চিমে। অ্যারিজোনা অঙ্গরাজ্যের উত্তর-পূর্বাঞ্চলে নাভাহো রেজারভেইশনের মাঝামাঝি স্থানে এবং পেইন্টেড মরুভূমির এক প্রান্তে এই জনগোষ্ঠীর অবস্থান। আগে তাদেরকে মোকি বা মোকুই নামেও ডাকা হত। এই গোষ্ঠীর মানুষ হোপি ভাষা (শোশোনীয় ভাষার ইউটো-অ্যাজটেকীয় মূল) দিয়ে কথা বলে। বিংশ শতকের শেষ দিকে প্রায় ৬,০০০ হোপি ছিল। তারা পাথর দিয়ে তৈরি উঁচু পুয়েবলো কাঠামোর বাড়ি বানিয়ে থাকত। এছাড়া তাদের ছোট ছোট স্বাধীন শহরও ছিল। তাদের অধিকাংশ বসতিই ছিল উঁচু ভূমিতে। উইকিমিডিয়া কমন্সে হোপি সংক্রান্ত মিডিয়া রয়েছে। Official Website of the Hopi Tribe, not responding 1/17/08 Official website, Hopi Cultural Preservation Office, accessed 1/17/08 Summary of the Hopi Indians, their culture and history, by MNSU Museum staff. Accessed 1/17/08 General information on Hopi ওয়েব্যাক মেশিনে আর্কাইভকৃত ১ মে ২০১৯ তারিখে, by LM Smith, Four Corners Postcard, accessed 1/17/08
ইন দ্য ফ্লেশ (পিংক ফ্লয়েডের সফর)

ইন দ্য ফ্লেশ সফর, যা অ্যানিম্যাল্‌স সফর হিসেবেও পরিচিত, ছিল ইংরেজ রক ব্যান্ড পিংক ফ্লয়েডের অ্যানিম্যাল্‌স অ্যালবামের সমর্থনে একটি কনসার্ট সফর। এটি দুটি ভাগে বিভক্ত, যার একটি ইউরোপে এবং অপরটি উত্তর আমেরিকায়। সফরটিতে বৃহৎ ফাঁপা শুকরাকৃতির পুতুলের পাশাপাশি একটি পাইরেটেকনিক "জলপ্রপাত" উপস্থাপন করা হয়েছিল। সে সময় র্পযন্ত যেটি ছিল বৃহত ও সবচেয়ে বিস্তৃত মঞ্চ, এবং বিভিন্ন প্রতিবন্ধকতা থেকে ব্যান্ডটিকে রক্ষা করার জন্য ছাতার মতোন চাঁদোয়া। পিংক ফ্লয়েডের সরাসরি পরিবেশনা সর্বাধিক উপার্জনকারী কনসার্ট সফরের তালিকা Schaffner, p. 216-217 Brain Damage.co.uk
হোকুসাই

কাৎসুশিকা হোকুসাই (জাপানি: 葛飾北斎, ৩১শে অক্টোবর ১৭৬০ - ১০ই মে ১৮৪৯) এদো যুগের প্রখ্যাত জাপানি চিত্রশিল্পী। তার সময়ে তিনি জাপানে চীনা চিত্রশিল্পের নেতৃস্থানীয় পণ্ডিত ছিলেন এবং আরো ছিলেন সচেতনতাবোধ ও বিশ্বাসযোগ্যতার সমর্থক। এছাড়া তিনি জাপানে উকিয়োয়ে চিত্র ঘরাণার ("ভাসমান বিশ্বের ছবি") অগ্রদূত ছিলেন। তার প্রথমদিকের ছবির সবগুলোই ছিল এই ঘরাণার। এ ধরনের ছবিগুলোর বিষয়বস্তু ছিল প্রাকৃতিক দৃশ্য ও অভিনেতাদের এক-কাগজের প্রিন্ট, হাতে করা ছবি এবং সুরিমোনো (ছাপা বস্তু)। সুরিমোনোর উদাহরণ হচ্ছে অভিবাদন ও ঘোষণা পত্র। জীবনের শেষের দিকে তিনি প্রথাগত সামুরাই ও চীনা শিল্পের দিকে আকৃষ্ট হয়ে পড়েন। ১৮২৬ থেকে ১৮৩৩ সালের মধ্যে তার বিখ্যাত উড-ব্লক প্রিন্টিং সিরিজ "ফুজি পর্বতের ছত্রিশটি দৃশ্য" প্রকাশিত হয়। এই ছবিগুলো জাপানি প্রাকৃতিক দৃশ্য প্রিন্টিংয়ের ইতিহাসে উল্লেখযোগ্য স্থান অধিকার করে আছে। Lady and Attendants (c. ১৭৭৯) রেশমী কাপড়ের উপর অঙ্কিত Asakusa Shrine, Edo (c. ১৭৮০) উড-ব্লক প্রিন্ট Four Courtesans of the House of Chojiya (১৭৮২) উড-ব্লক প্রিন্ট Seyawa Kikujuro Acting Woman's Part (১৭৮৩) উড-ব্লক প্রিন্ট Actor Danjurō (১৭৮৪) উড-ব্লক প্রিন্ট Chinese Boys at Play (১৭৮৯) উড-ব্লক প্রিন্ট Attack on Moranoa's Castle - Chusingura থেকে (১৭৮৯-১৮০৬) উড-ব্লক প্রিন্ট A Ferryboat with Passengers Bearing New Year's Gifts (১৮০০) সুরিমোনো Portrait of the Artist - The Tactics of General Oven থেকে (১৮০০) উড-ব্লক প্রিন্ট - উপন্যাসে Amusements of the Eastern Capital (১৮০০-১৮০২) উড-ব্লক প্রিন্ট সিরিজ Shower at Shin-Yangi Bridge - Both Banks of the Sumida River থেকে (১৮০৩) উড-ব্লক প্রিন্ট - গাইডবুকে Fifty-Three Stations of the Tokaido Road (১৮০৬) উড-ব্লক প্রিন্ট সিরিজ Chinese Tortures - Bakin's Cruelties of Dobki থেকে (১৮০৭) উড-ব্লক প্রিন্ট - উপন্যাসে Quick Lessons on Simplified Drawing (১৮১২) ছবিবিশিষ্ট গাইডবুক Hokusai Manga (১৮১৪-১৮৩৪) স্কেচ করা ছবি, ১৫ ভলিউম ৩৬ Views of Mount Fuji (১৮২৩-১৮২৯) উড-ব্লক প্রিন্ট সিরিজ A Tour of the Waterfalls of the Provinces (১৮২৭-১৮৩০) উড-ব্লক প্রিন্ট সিরিজ Unusual Views of Celebrated Bridges in the Provinces (১৮২৭-১৮৩০) উড-ব্লক প্রিন্ট series Small Flowers (১৮৩০) উড-ব্লক প্রিন্ট সিরিজ Large Flowers (১৮৩০) উড-ব্লক প্রিন্ট সিরিজ One-Hundred Views of Mount Fuji　 　(১৮৩৪) Book of Warriors (১৮৩৬) উড-ব্লক প্রিন্ট সিরিজ Self-Portrait (১৮৩৯) অঙ্কন Willow and Young Crows (১৮৪২) রেশমী কাপড়ের উপর অঙ্কিত A Wood Gatherer (১৮৪৯) রেশমী কাপড়ের উপর অঙ্কিত উইকিমিডিয়া কমন্সে হোকুসাই সংক্রান্ত মিডিয়া রয়েছে। Museum of Fine Arts, Boston Database with approximately 760 images of Hokusai prints. Go to Collections and do a search. Site with almost 3000 high-quality images of Hokusai prints The Metropolitan Museum of Art's (New York) entry on "The Great Wave at Kanagawa." Entry in LIFE Magazine's list of 100 greatest people of the past millennium #85
হিন্দু বিবাহ আইন, ১৯৫৫

হিন্দু বিবাহ আইনটি ১৯৫৫ সালে ভারতীয় সংসদের আইন দ্বারা গঠিত হয়। এই সময় হিন্দু কোড বিলের অংশ হিসাবে তিনটি গুরুত্বপূর্ণ কাজও করা হয়েছিল: হিন্দু উত্তরাধিকার আইন (১৯৫৬), হিন্দু সংখ্যালঘু ও অভিভাবকত্ব আইন (১৯৫৬), হিন্দু দত্তক গ্রহণ ও রক্ষণাবেক্ষণ আইন (১৯৫৬)। এই আইন জন্মু ও কাশ্মীর ছাড়া ভারতের অন্য সব জায়গাতেই প্রযোজ্য। কোনও হিন্দু যদি, এই আইনের আওতায় পড়ে এমন কোনও স্থানে বসবাস করেন - তাহলে তিনি বাইরে থেকে এলেও এই আইন তার প্রতি প্রযোজ্য হবে। অহিন্দু, অর্থাৎ, কৃশ্চান, মুসলমান, ইহুদী, পার্শীদের প্রতি এই আইন প্রযোজ্য নয়। হিন্দু ও অহিন্দুর মধ্যে বিবাহ একমাত্র সম্ভবপর "সিভিল ম্যারেজ"-এর সাহায্যে। ১৯৫৪ সালের স্পেশাল ম্যারেজ অ্যাক্ট অনুযায়ী প্রদেশ সরকারের নিয়োজিত ম্যারেজ রেজিস্ট্রাররা এই বিবাহ দিতে পারেন। এই আইনের প্রধান উদ্দেশ্য ছিল হিন্দু ও অন্যান্যদের মধ্যে বিবাহ সম্পর্কিত আইন সংশোধন ও আচরণ বিধি লিপিবদ্ধ করা। শাস্ত্র আইন সংশোধন ও আচরণ বিধি লিপিবদ্ধের পাশাপাশি এটি বিচ্ছেদ ও বিবাহবিচ্ছেদ চালু করে, যা শাস্ত্র আইনটিতে বিদ্যমান ছিল না। এই আইন হিন্দুধর্মের সকল বিভাগের জন্য আইনের একতা এনেছে। ভারতে ধর্মীয় নির্দিষ্ট নাগরিক আচরণ বিধি রয়েছে যা আলাদাভাবে অন্য কিছু ধর্মের অনুসারীকে নিয়ন্ত্রণ করে। হিন্দু বিবাহ আইনের ৬নং ধারাটি বিবাহের জন্য অভিভাবকত্ব নির্দিষ্ট করে। এই আইনের অধীনে একটি নববধূর জন্য বিবাহে অভিভাবকের সম্মতির প্রয়োজন হলে, এই ধরনের সম্মতি দেওয়ার অধিকারী ব্যক্তিগণ নিম্নরূপ: বাবা; মা; পিতামহ, মাতামহ; রক্তের সম্পর্কযুক্ত ভাই; সৎভাই; ইত্যাদি। ১৯৭৮ সালে শিশু বিবাহ আইন সংশোধন পাসের পর বিবাহের জন্য অভিভাবকত্ব বাতিল করা হয়। এটি একটি সংশোধনী যা শিশু বিবাহ প্রতিরোধের জন্য বিবাহের জন্য সর্বনিম্ন বয়সের প্রয়োজনীয়তা বৃদ্ধি করে। হিন্দু বিবাহ আইনের ৭নং ধারা বিয়ের অনুষ্ঠান ও প্রথার স্বীকৃতি দেয়। হিন্দু বিবাহ বিধিতে সামাজিক প্রথা ও নিয়ম অনুযায়ী হিন্দু বিবাহ সম্পন্ন হলে তাকে বৈধ হিসাবে গণ্য করা হয় এবং সপ্তপদী যে-সব বিবাহের একটি অঙ্গ, অগ্নি-সাক্ষী করে সপ্তপদী হয়ে যাবার পরেই বিবাহ সম্পূর্ণ হয়েছে বলে ধরা হয়। হিন্দু আইনে কোথাও বলা হয় নি যে, উভয়পক্ষের সন্মতি না থাকলে বিবাহ অসিদ্ধ হবে। কিন্তু যদি কোনও পক্ষের সন্মতি অসৎ উপায়ে বা জোর করে নেওয়া হয় - তাহলে সেই বিবাহ অবৈধ ঘোষিত হতে পারে। "In Fact: Between void and voidable, scope for greater protection for girl child"।  "The Hindu Marriage Act 1955"। vakilno1.com। ১৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৫।  "The Child Marriage Restraint Act in India"। divorcelawyerindia.com। ১৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৫।  "The Hindu Marriage Act 1955"। vakilno1.com। ১৮ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৫।  H.M.A (Mobile Friendly) PDF file of the Hindu Marriage Act Marriage Laws (Amendment) Bill, 2010 ওয়েব্যাক মেশিনে আর্কাইভকৃত ২৩ নভেম্বর ২০১২ তারিখে Marriage Laws (Amendment), Divorce ওয়েব্যাক মেশিনে আর্কাইভকৃত ৩০ ডিসেম্বর ২০১৩ তারিখে http://indianexpress.com/article/india/india-others/rajya-sabha-approves-bill-to-make-divorce-friendly-for-women/
বালতিস্তান বিভাগ

বালতিস্তান বিভাগ পাকিস্তানের গিলগিত-বালতিস্তান প্রদেশ অবস্থিত একটি প্রশাসনিক বিভাগ। স্কারদু হচ্ছে বালতিস্তান বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল। বর্তমানে বিভাগটিতে ৬টি জেলা রয়েছে: ঘাঞ্চি জেলা খার্মাঙ্গ জেলা শাইগার জেলা স্কার্দু জেলা Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
ডায়মার বিভাগ

ডায়মার বিভাগ পাকিস্তানের গিলগিত-বালতিস্তান প্রদেশে অবস্থিত একটি প্রশাসনিক বিভাগ। চিলাস ডায়মার বিভাগের বিভাগীয় সদর দপ্তর হিসেবে কার্যক্রম পরিচালনা করে থাকে। বর্তমানে বিভাগটিতে ২টি জেলা রয়েছে: ডায়মার জেলা অ্যাস্তর জেলা Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
অ্যালান জে পাকুলা

অ্যালান জে পাকুলা (ইংরেজি: Alan Jay Pakula; ৭ই এপ্রিল, ১৯২৮ - ১৯শে নভেম্বর, ১৯৯৮) ছিলেন মার্কিন চলচ্চিত্র পরিচালক, লেখক এবং প্রযোজক। কন্সপাইরেসি থ্রিলার ধারার চলচ্চিত্রে তিনি বিশেষ অবদান রেখেছেন। তিনি তিনটি একাডেমি পুরস্কারের মনোনয়ন পেয়েছেন, সেগুলো হল টু কিল আ মকিংবার্ড (১৯৬২)-এর জন্য শ্রেষ্ঠ চলচ্চিত্র বিভাগে, অল দ্য প্রেসিডেন্ট্‌স মেন (১৯৭৬)-এর জন্য শ্রেষ্ঠ পরিচালক বিভাগে এবং সোফিস চয়েস (১৯৮২)-এর জন্য শ্রেষ্ঠ উপযোগকৃত চিত্রনাট্য বিভাগে। ১৯৯৭ The Devil's Own ১৯৯৩ দ্য পেলিকান ব্রিফ ১৯৯০ Presumed Innocent ১৯৮২ সোফিস চয়েস ১৯৮১ Rollover ১৯৭৯ Starting Over ১৯৭৬ All the President's Men ১৯৭৪ The Parallax View ১৯৭৩ Love and Pain and the Whole Damn Thing ১৯৭১ Klute ১৯৬৯ The Sterile Cuckoo ১৯৬২ টু কিল আ মকিংবার্ড (প্রযোজক) Canby, Vincent (অক্টোবর ২৩, ১৯৬৯)। "The Sterile Cuckoo (1969) Screen: 'The Sterile Cuckoo,' Old-Style TV Drama"। The New York Times। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে Alan J. Pakula (ইংরেজি) Alan Pakula's Gravesite American Film Institute interview টেমপ্লেট:অ্যালান জে. পাকুলা
রথীন কিস্কু

রথীন কিস্কু (সাঁওতালি : ᱨᱚᱛᱷᱤᱱ ᱠᱤᱥᱠᱩ) (জন্ম: ২২ মার্চ ১৯৮৬, গোপালনগর, বীরভূম) ভারতের একজন খ্যাত বাউল ও সাঁওতালি সঙ্গীতশিল্পী। রথীন কিস্কুর গ্রামের বাড়ি কবিগুরু রবীন্দ্রনাথ ঠাকুরের শান্তিনিকেতন থেকে ২০ কিলোমিটার দূরে গোপালনগর গ্রামে অবস্থিত। বাউল গানের পাশাপাশি সাঁওতালি ভাষায় তার গায়কির জন্য তিনি ভারতসহ বিশ্বের বিভিন্ন দেশে জনপ্রিয়তা পেয়েছেন। রথীন কিস্কুর সঙ্গীত জীবনের প্রথম গুরু ছিলেন অভয় ভট্টাচার্য্য। এরপরে তিনি সিউড়ীর নিতাই দাস বাউলের কাছেও গানের তালিম নিয়েছেন। শান্তিনিকেতনের গানের শিক্ষক দিলীপ কর্মকারের কাছে তিনি উচ্চাঙ্গ সঙ্গীতের শিক্ষা নিয়েছেন। রথীন কিস্কু বেড়গ্রাম উচ্চ বিদ্যালয়ে নবম শ্রেনী পর্যন্ত পড়াশোনা করে স্কুল ত্যাগ করেছিলেন। এরপরেই তিনি বাউল গান শেখা শুরু করেন এবং বিভিন্ন এলাকায় বাউল গান ও পাশাপাশি সাঁওতালি গান গাওয়া শুরু করেন। এভাবেই গান গাইতে গাইতে তিনি পশ্চিমবঙ্গ, ঝাড়খণ্ড, উড়িশ্যা, দিল্লী প্রভৃতি জায়গায় গান পরিবেশন করেন। ২০০৪ সালে তিনি শান্তিনিকেতনের সঙ্গীত বিভাগে ভর্তি হয়ে ক্লাসিকাল গান শেখা শুরু করেন। ঐ বছরেই বহিরাগত ছাত্র হিসেবে তিনি দশম শ্রেনী পরীক্ষা দেন ও উত্তীর্ণ হন। ২০০৫ সালে জার্মানি ভদ্রলোক মার্টিন কামচেনের সহায়তায় সঙ্গীত পরিবেশনের জন্য জার্মানি পাড়ি দেন। এসময় মাসব্যাপি ইউরোপের বিভিন্ন দেশে বড় বড় মঞ্চে গান পরিবেশনের সুযোগ লাভ করেন। ইউরোপ থেকে ঘুরে এসে দেশের বিভিন্ন বেসরকারি টেলিভিশন চ্যানেলেও ডাক পান। সরকারি চ্যানেল দূরদর্শনেও তিনি গান পরিবেশন করেন। ২০০৫ সালে প্রথমবারের মতো জার্মানি গিয়ে সেখানকার বড় বড় শহরে গান পরিবেশন করেন। ২০০৮ সালে জুলাই মাসে আবারো তিনি জার্মানি ও পাশাপাশি অস্ট্রিয়ার বিভিন্ন শহরে গান পরিবেশন করেন। ২০০৭ সালে অক্টোবর মাসে রাজধানী ঢাকাতে আসেন এবং জনপ্রিয় বাংলা শিল্পী আনুশেহ এর সাথে গান পরিবেশন করেন। ২০১০ ও ২০১২ সালে রাজশাহী জেলায় আসেন ও আদিবাসী অনুষ্ঠানে গান পরিবেশন করেন। ২০১৭ সালে মার্চ মাসে দিনাজপুর জেলার পার্বতীপুর উপজেলার বারকোনা সাঁওতাল গ্রামে বাহা উৎসবে গান পরিবেশন করেন। ২০১৮ সালের ২২ অক্টোবর দিনাজপুর জেলার কাহারোল উপজেলার কান্তজীউ মন্দিরের পাশে সাঁওতাল বিদ্রোহের নেতা সিধু-কানুর মূর্তি উদ্বোধন অনুষ্ঠানে গান পরিবেশন করেন। ২০০৭ সালের জানুয়ারিতে শান্তিনিকেতনের উপরে সাঁওতালি গানের প্রথম এ্যালবাম প্রকাশ করেন। ২০০৭ সালের আগস্টে সারেগামার ব্যানারে প্রথম ব্যবসায়িক গানের সিডি 'প্রাণ ভরে গাই' প্রকাশিত হয়। ২০০৯ সালে সাঁওতালি গানের ভিডিও এ্যালবাম 'বাহা' ও 'মনে মনে হাপে রে হাপে' প্রকাশিত হয়। "সংস্কৃতি যেখানে যেমন..."। archives.anandabazar.com। আনন্দবাজার পত্রিকা। ২৪ ডিসেম্বর ২০১১।  বাউল শিল্পী রথীন কিস্কু "বাহা উৎসবে সাঁওতালদের বসন্তবরণ"। bangla.thereport24.com। ২৫ মার্চ ২০১৭। সংগ্রহের তারিখ ১৭ ফেব্রুয়ারি ২০১৯।  রথীন কিস্কুর জীবনী (ইংরেজি)
ইয়োহানেস গেয়র্গ বেন্ডনর্‌ৎস

ইয়োহানেস গেয়র্গ বেন্ডনর্‌ৎস (জার্মান: Johannes Georg Bednorz) (জন্ম: ১৬ই মে, ১৯৫০) জার্মান পদার্থবিজ্ঞানী যিনি ১৯৮৭ সালে কার্ল আলেকজান্ডার মুলার এর সাথে যৌথভাবে পদার্থবিজ্ঞানে নোবেল পুরস্কার লাভ করেছেন। তাদের পুরস্কার প্রাপ্তির কারণ ছিল, উচ্চ-তাপমাত্রার অতিপরিবাহিতা বিষয়ক গবেষণা। বেন্ডনর্‌ৎস জার্মানির উত্তর রাইন-ভেস্টফালিয়ার নিউয়েনার্শেন নামক স্থানে জন্মগ্রহণ করেন। তার বাবা আন্টন বেন্ডনর্‌ৎস আর মা এলিসাবেট বেন্ডনর্‌ৎস। ১৯৬৮ সালে তিনি মুনস্টার বিশ্ববিদ্যালয়ে খনিজ বিজ্ঞান বিষয়ে পড়াশোনা শুরু করেন। এখান থেকে ১৯৭৬ সালে স্নাতক হন। ১৯৮২ সালে জুরিখে অবস্থিত সুইস ফেডারেল ইনস্টিটিউট অফ টেকনোলজি থেকে পিএইচডি ডিগ্রি অর্জন করেন। এই একই বছর আইবিএম তাকে তাদের জুরিখ গবেষণাগারে কাজ করার জন্য নিয়ে যায়। এই গবেষণাগারে মুলার অতিপরিবাহিতা নিয়ে কাজ করছিলেন। তিনি বেন্ডনর্‌ৎসকে সাথে নেন। ১৯৮৩ সালে দুজনে মিলে অবস্থান্তর ধাতব অক্সাইড থেকে উৎপন্ন সিরামিকের বৈদ্যুতিক ধর্ম নিয়ে পরীক্ষা করতে থাকেন। তাদের আশা ছিল, এ ধরনের পদার্থ হয়তো অতিপরিবাহী হিসেবে কাজ করবে। তাদের কাজের প্রকৃত পরীক্ষণ এবং নির্মাণের দায়িত্ব বেন্ডনর্‌ৎসের উপরই ছিল। ১৯৮৬ সালে তারা ৩৫ কেলভিন তাপমাত্রায় একটি বেরিয়াম-ল্যান্থানাম-কপার অক্সাইডে অতিপরিবাহীতা তৈরি করতে সক্ষম হন। যেকোন বস্তুতে এর আগে সর্বোচ্চ যে তাপমাত্রায় অতিপরিবাহীতা পাওয়া গিয়েছিল তার চেয়ে এই তাপমাত্রা ১২ কেলভিন বেশি। এই উদ্ভাবনের কারণেই তারা নোবেল পুরস্কার লাভ করেছিলেন। "J. Georg Bednorz | German physicist | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-০৯।  "The Nobel Prize in Physics 1987"। NobelPrize.org (ইংরেজি ভাষায়)। সংগ্রহের তারিখ ২০২২-০১-০৯।  Pioneers in Electricity and Magnetism - Johannes Georg Bednorz National High Magnetic Field Laboratory বেন্ডনর্‌ৎসের আত্মজীবনী - নোবেল পুরস্কারের ওয়েবসাইটে